ԱՄՓՈՓԱԹԵՐԹ

«Հայաuտանի Հանրապետության կառավարության 2014 թվականի սեպտեմբերի 25-ի N 1119-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի

	1. Արդարադատության նախարարություն
	21.07.2026թ.

	
	N /27.1/38797-2026

	«Հայաստանի Հանրապետության կառավարության 2014 թվականի սեպտեմբերի 25-ի N 1119-Ն որոշման (այսուհետ՝ Որոշում) մեջ լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի 1-ին կետի 4-րդ ենթակետով նախատեսվում է Որոշման 9-րդ հավելվածի 3-րդ կետի 3-րդ ենթակետում «տվյալ տարվա ընթացքում, առնվազն 21 օր ընդհանուր» բառերը փոխարինել «անընդմեջ 30 օրացուցային օր» բառերով։ Նախագծի հիմնավորման համաձայն՝ հաշվի առնելով վերջին տարիներին զինծառայողների բժշկական օգնության և սպասարկման ծավալների ավելացումը, ինչպես նաև առողջության համընդհանուր ապահովագրության ներդրումը, նպատակահարմար է գտնվել զինծառայողների երկարատև բուժման համար սահմանված՝ տարեկան մեկ անգամ դրամական օգնության տրամադրման գործընթացում փոփոխել երկարատև բուժման պայմանը՝ դրամական օգնությունը հատկացնելով անընդմեջ 30 օրացուցային օր տևողությամբ բուժման դեպքում: Նշված կարգավորման պարագայում հնարավոր է դրամական օգնություն ստացող անձանց շրջանակը նվազի։ Միաժամանակ Նախագծի 2-րդ կետի համաձայն՝ սույն որոշումն ուժի մեջ է մտնում պաշտոնական հրապարակմանը հաջորդող օրվանից:


Այս առումով հարկ է նշել, որ նման հիմնավորումը խիստ ընդհանրական է և հնարավորություն չի տալիս գնահատել Նախագծով նախատեսվող կարգավորման անհրաժեշտությունը։ 

«Նորմատիվ իրավական ակտերի մասին» օրենքի 6-րդ հոդվածի 5-րդ մասի համաձայն՝ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը:

Հիմնավորումը կարելի է բնորոշել որպես իրավական ակտի փաթեթի այնպիսի բաղադրատարր, որը պարզաբանում է այդ ակտի ընդունման նպատակը՝ իրավական կարգավորումները հավելելով ավելի լայն բացվածքով ներկայացված տեղեկատվությամբ և անհրաժեշտ այլ նշումներով, որոնք կարող են նաև նպաստել այդ ակտի իրավական կարգադրությունների ճիշտ ընկալմանը: Ըստ այդմ, իրավական ակտի ընդունման հիմնավորումը կատարում է երկու կարևորագույն գործառույթ. 

1) իրավական ակտի նախագծման փուլում այն հիմք է դրա քննարկումների և հաստատումների (հավանությունների) համար, քանի որ պարզաբանում է այն նպատակը, որով պայմանավորված է իրավական ակտի ընդունումը, 

2) իրավական ակտի գործողության ժամանակ այն ստանում է մեկնաբանողական դեր և նշանակություն, քանի որ հիմնավորման միջոցով հնարավոր է լինում բացահայտել օրենսդրի կամքը, այն մշակողների գաղափարները և սահմանված նորմերի հիմքերում ընկած մտքերը:

Հետևաբար` իրավական ակտի պատշաճ հիմնավորումը կարող է լինել դրա հաջող ընդունման և հետագայում՝ նաև կիրառման գրավականը:

Ամփոփելով վերոգրյալը, գտնում ենք, որ Նախագծի հիմնավորումն անհրաժեշտ է լրամշակել։

Անդրադառնալով Նախագծի ուժի մեջ մտնելու ժամկետին հարկ է նշել, որ «Նորմատիվ իրավական ակտերի մասին» օրենքի 23-րդ հոդվածի 2-րդ մասի համաձայն՝ նորմատիվ իրավական ակտն ընդունելու իրավասություն ունեցող մարմինը պարտավոր է նախատեսել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ, բացառությամբ սույն հոդվածի 4-րդ մասով սահմանված նորմատիվ իրավական ակտերի, եթե ակտով սահմանվում են այնպիսի իրավակարգավորումներ, որոնց համար անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վարքագիծը համապատասխանեցնելու սահմանված պահանջներին, կամ սահմանված իրավակարգավորումները վատթարացնում են անձի իրավական վիճակը, ուստի գտնում ենք, որ Նախագծում անհրաժեշտ է նախատեսել անցումային դրույթ՝ նախքան Նախագծի ընդունումը գործող երաշխիքներից օգտվող շահառուների համար կամ վերանայել Նախագծի ուժի մեջ մտնելու ժամկետները։ 
	Ընդունվել է
Նախագծի հիմնավորումը լրամշակվել է:

Ընդունվել է մասամբ

Անցումային դրույթի նախատեսման անհրաժեշտությունը բացակայում է, նախագծի ուժի մեջ մտնելու ժամկետ է սահմանվել հրապարակման օրվան հաջորդող տասներորդ օրը:

	3. Աշխատանքի և սոցիալական հարցերի նախարարություն 
	30.06.2026թ.

	
	N ԱԹ//25251-2026

	Դիտողություներ և առաջարկություններ չկան:
	Ընդունվել է ի գիտություն

	4. Ներքին գործերի նախարարություն
	29.06.2026թ.

	
	N 43/6/201214-26

	Դիտողություներ և առաջարկություններ չկան:
	Ընդունվել է ի գիտություն

	2. Ֆինանսների նախարարություն
	02.07.2026թ.

	
	N 01/34/17642-2026

	Ձեր 2026 թվականի հունիսի 19-ի N ՊՆ/510/8326-2026 գրությամբ ներկայացված՝ «Հայաuտանի Հանրապետության կառավարության 2014 թվականի սեպտեմբերի 25-ի N 1119-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.

Նախագծով նախատեսվում է սահմանել առողջական վիճակի պատճառով զինվորական ծառայության համար ժամանակավորապես ոչ պիտանի ճանաչվելու հիմքով ծառայությունից արձակվող զինծառայողների դրամական օգնություն հաշվարկելու իրավունքը, ինչպես նաև միանվագ դրամական օգնություն հատկացնել անընդմեջ առնվազն 30 օրացուցային օր տևողությամբ բուժման դեպքում՝ գործող կարգավորմամբ տվյալ տարվա ընթացքում ընդհանուր առմամբ առնվազն 21 օրվա փոխարեն:

Այդ կապակցությամբ առաջարկում ենք միանվագ դրամական օգնության հատկացման համար սահմանել 30 օրացուցային օր տևողությունից ավելի երկար ժամկետ՝ հաշվի առնելով զինծառայողի ժամանակավոր անաշխատունակության դեպքում ժամանակավոր անաշխատունակության նպաստ ստանալու հանգամանքը, առողջության համընդհանուր ապահովագրության ներդրումը և այն, որ միանվագ դրամական օգնությունը տրամադրվում է զինծառայողի կամ նրա ընտանիքի անդամների երկարատև հիվանդության դեպքում` բժշկական օգնություն և սպասարկում իրականացնող կազմակերպությունում բուժումն ապահովելու նպատակով։
	Ընդունվել է ի գիտություն
Ժամկետը նախատեսվել է որպես ողջամիտ ժամկետ, նման կարգավորում է առկա եղել նաև Որոշման ընդունման պահին, որը փոփոխվել է ՀՀ կառավարության 25.09.2015թ. N 1100-Ն որոշմամբ:

	5. Ազգային անվտանգության ծառայություն
	29.06.2026թ.

	
	N 11/1015

	Դիտողություներ և առաջարկություններ չկան:
	Ընդունվել է ի գիտություն

	6. Վարչապետի աշխատակազմի սոցիալական նախարարական կոմիտեի 17.08.2026թ. նիստի արձանագրություն
	09.09.2026թ.

	
	N 02/11.36/31324-2026

	Որոշվեց՝ հանել օրակարգից՝ առաջարկելով պաշտպանության նախարարությանը՝

1. նախագիծը լրամշակել կոմիտեում քննարկման արդյունքներով' զինծառայողների երկարատև հիվանդության համար սահմանված՝ տարեկան մեկ անգամ դրամական օգնություն տրամադրելու վերաբերյալ կարգավորումն ընդհանրապես հանելու մասով.
	Ընդունվել է ի գիտություն
Զինծառայողների երկարատև հիվանդության համար դրամական օգնության տրամադրման վերաբերյալ նորմը չի կարող հանվել ՀՀ կառավարության 25.09.2014թ. N 1119-Ն որոշման 9-րդ հավելվածից՝ հիմք ընդունելով «Զինվորական ծառայության և զինծառայողի կարգավիճակի մասին» ՀՀ օրենքի 63-րդ հոդվածի 9-րդ մասի 3-րդ կետի և 13-րդ մասի պահանջները (տես նաև՝ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» ՀՀ օրենքի 24-րդ հոդվածի 1-ին մասի 3-րդ կետը՝ հանրային ծառայության մյուս տեսակների մասով):

Առաջարկվում է ներկայացված տեսքով ընդունել որոշման նախագիծը, իսկ դրամական օգնության դեպքը «Զինվորական ծառայության և զինծառայողի կարգավիճակի մասին» ՀՀ օրենքից հանելու գործընթացն իրականացնել համապատասխան հանձնարարականի պարագայում: 

	2. նախագիծը ևս մեկ անգամ համաձայնեցնել Քաղաքացիական ծառայության գրասենյակի հետ՝ «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի գործողությունը դրամական օգնության տրամադրման մասով զինվորական ծառայության վրա տարածվելու իրավաչափության հարցը որոշելու նպատակով.
	Ընդունվել է
Համապատասխան դեպքերով դրամական օգնություն հաշվարկելու հիմքը սահմանված է «Զինվորական ծառայության և զինծառայողի կարգավիճակի մասին» ՀՀ օրենքի 63-րդ հոդվածի 9-րդ մասով:

	3. նախագծի լրամշակված տարբերակը ներկայացնել վարչապետի աշխատակազմ՝ սոցիալական նախարարական կոմիտեի նիստում կրկին քննարկելու նպատակով:
	Ընդունվել է

	7. Վարչապետի աշխատակազմի քաղաքացիական ծառայության գրասենյակ
	15.09.2026թ.

	Դիտողություներ և առաջարկություններ չկան:
	Ընդունվել է ի գիտություն


